Source: https://www.finlex.fi/fi/laki/ajantasa/kumotut/2002/20020389
Timestamp: 2020-04-09 08:35:47+00:00

Document:
Kumottu säädös Valtioneuvoston asetus oikeusavun… 389/2002 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 23.5.2002/389
23.5.2002/389
Valtioneuvoston asetus oikeusavun palkkioperusteista (kumottu)
Tämä asetus on kumottu VNa:lla oikeusavun palkkioperusteista 24.4.2008/290.
(22.1.2004/31)
Palkkiot käräjäoikeudessa käsiteltävään oikeudenkäyntiin valmistautumisesta ovat:
1) rikosasiassa 272 euroa;
2) pakkokeinoasiassa, rangaistusten täytäntöönpanosta annetun lain 7 luvun 1 §:ssä (580/2001) tarkoitetuissa valitusasioissa sekä rikoksen johdosta tapahtuvasta luovuttamisesta Suomen ja muiden Euroopan unionin jäsenvaltioiden välillä annetussa laissa (1286/2003) tarkoitetussa luovuttamisasiassa 91 euroa;
3) riita-asiassa ja hakemusasiassa 545 euroa kantajan tai hakijan avustajalle;
4) riita-asiassa ja hakemusasiassa 454 euroa vastaajan tai kuultavan avustajalle.
(19.5.2004/406)
3 § (19.5.2004/406)
Palkkio kirjallisesta lisävalmistelusta käräjäoikeudessa on 200 euroa. Kirjalliseen lisävalmisteluun kuuluvat haastehakemuksen tai hakemuksen ja vastauksen jälkeen valmistelussa laaditut kirjelmät ja niihin liittyvät neuvottelut.
Palkkio avustamisesta asian suullisessa käsittelyssä tuomioistuimessa on 327 euroa, jos käsittely matkoineen kestää enintään kolme tuntia. Pakkokeinoasian, rangaistusten täytäntöönpanosta annetun lain 7 luvun 1 §:n mukaisen valitusasian sekä rikoksen johdosta tapahtuvasta luovuttamisesta Suomen ja muiden Euroopan unionin jäsenvaltioiden välillä annetussa laissa tarkoitetussa luovuttamisasian käsittelyssä palkkio on kuitenkin 181 euroa, jos käsittely matkoineen kestää enintään kaksi tuntia, ja pakkokeinoasian uudelleen käsittelyssä ja ulkomaalaislain (301/2004) 124 §:ssä tarkoitetussa säilöön ottamista koskevan asian käsittelyssä palkkio on 91 euroa, jos käsittely matkoineen kestää enintään tunnin. (19.5.2004/406)
5 § (19.5.2004/406)
Palkkio avustamisesta esitutkinnassa on 127 euroa enintään kahden tunnin käsittelystä. Kahden tunnin yli menevältä osin palkkio on 6 §:n mukainen.
6 § (19.5.2004/406)
Muissa tämän asetuksen soveltamisalaan kuuluvissa toimenpiteissä, kuten valitusten ja vastausten laatimisessa muutoksenhakutuomioistuimeen, palkkio määrätään ajankäytön perusteella. Tuntipalkkio on 91 euroa.
Erikseen veloitettavalta matka- ja odotusajalta tuntipalkkio on kuitenkin 72 euroa. Palkkiot suoritetaan täysistä tunneista siten, että yhteenlaskettu matka-aika ja muu aika pyöristetään lähimpään täyteen tuntiin.
7 § (19.5.2004/406)
Jos avustajalla on samassa asiassa useita päämiehiä, avustajan palkkio on enintään 80 prosenttia normaalipalkkiosta kunkin päämiehen osalta. Jos päämiesten välillä vallitsee välttämätön prosessinyhteys, katsotaan avustajan avustaneen yhtä päämiestä.
1) neuvottelu, johon voi sisältyä yksinkertaisen asiakirjan laatiminen, 54 euroa;
2) asiakirjan tai valituksen laatiminen ja muu oikeudellinen avustaminen 181 euroa, kun toimenpiteen suorittaminen vaatii työaikaa enintään kaksi tuntia; tämän yli menevältä ajalta palkkio on 91 euroa tunnilta.
Oikeudenkäynnistä rikosasioissa annetun lain 2 luvun 3 §:n nojalla määrätyn tukihenkilön palkkio on 91 euroa tunnilta. Jos määrätty tukihenkilö ei harjoita toimintaa ammattimaisesti tai hänellä ei muutoin ole toiminnasta aiheutuvia yleiskuluja, palkkio on 45 euroa tunnilta. Kun tukihenkilöksi on määrätty julkisyhteisön palveluksessa oleva henkilö tehtävänsä puolesta, palkkio on 18 euroa tunnilta ja se suoritetaan määrätylle tukihenkilölle henkilökohtaisesti. (19.5.2004/406)
1) palkkiovaatimus 2–5 §:n mukaisesti eriteltynä valmistautumiseen, kirjalliseen lisävalmisteluun ja suulliseen käsittelyyn. Siltä osin kuin palkkiovaatimus esitetään 6 § 1 momentin mukaisesti ajankäytön perusteella, on toimenpiteet ja niihin käytetty aika eriteltävä kultakin päivältä erikseen;
Avustajanpalkkiot määrätään 2–5 §:n mukaisina. Silloin kun palkkiovaatimus perustuu 6 §:n 1 momentin mukaisesti ajankäyttöön ja palkkio määrätään ajankäytön perusteella, tuomiossa tai päätöksessä tuomioistuimen tai johtavan julkisen oikeusavustajan on vahvistettava asian hoitamisen edellyttämä kohtuullinen tuntimäärä.
Kun oikeusapu on myönnetty oikeusturvavakuutuksen omavastuuosuuteen, laskutusperusteena ei sovelleta tämän asetuksen 2–10 §:iä, vaan avustajan lasku tai selvitys oikeudenkäyntikuluista arvioidaan yleisten oikeudenkäyntikulusäännösten perusteella ja valtion varoista avustajalle suoritettava korvaus määrätään vakuutusyhtiön päätöksen mukaisesti.
Maksamisen yhteydessä tarkastetaan maksun saajan verorekisterimerkinnät yritystietojärjestelmän julkisesta tietopalvelusta. (22.1.2004/31)
22.1.2004/31:
19.5.2004/406:
Asetusta sovelletaan toimenpiteisiin, jotka tehdään asetuksen voimaan tulemisen jälkeen.
1 § 2 § 3 § 4 § 5 § 6 § 7 § 8 § 9 § 10 § 11 § 12 § 13 § 14 § 15 § 16 § 17 § 18 § 19 § 20 § 21 § Muutossäädösten voimaantulo ja soveltaminen:22.1.2004/31:19.5.2004/406:

References: § 1
 § 2
 § 3
 § 4
 § 5
 § 6
 § 7
 § 8
 § 9
 § 10
 § 11
 § 12
 § 13
 § 14
 § 15
 § 16
 § 17
 § 18
 § 19
 § 20
 § 21